На основу члана 64. став 3. и 4. Закона о пољопривредном земљишту („Службени гласник РС“, број 62/06, 65/08-др.закон, 41/09, 112/15, 80/17 и 95/18-др.закон) и члана 40. став 1. тачка 65) а у вези са чланом 82. став 1. тачка 9. Статута општине Дољевац („Службени лист града Ниша“, број 127/18, 91/19 и 22/21)

Скупштина општине Дољевац, на седници одржаној дана 31.03.2025. донела је

**ОДЛУКУ**

**о одређивању надлежног органа за спровођење поступка давања у закуп пољопривредног земљишта у државној својини у 2025. години**

Члан 1.

Одређује се председник општине, као орган надлежан за доношење Одлуке о

расписивању јавног огласа за давање у закуп пољопривредног земљишта у државној својини у 2025.години, уз сагласност Министарства пољопривреде, шумарства и водопривреде, Управе за пољопривредно земљиште (у даљем тексту:Министарство), а у складу са Програмом заштите, уређења и коришћења пољопривредног земљишта за 2025.годину.

Члан 2.

Одређује се председник општине, као надлежан орган, да на основу предлога Комисије за спровођење јавног огласа о издавању у закуп пољопривредног земљишта у државној својини на подручју општине Дољевац, донесе Одлуку о давању у закуп пољопривредног земљишта у државној својини у 2025.години, уз сагласност Министарства.

Члан 3.

Одредбе члана 1. и 2. ове одлуке односе се и на пољопривредно земљиште које је, у складу са посебним законом, одређено као грађевинско земљиште, а користи се за пољопривредну производњу до привођења планираној намени, као и на пољопривредне објекте у државној својини.

Члан 4.

Ова Одлука ступа на снагу осам дана од дана објављивања у „Службеном листу Града Ниша“.

Број: 020-545

У Дољевцу, 31.03.2025.

СКУПШТИНА ОПШТИНЕ ДОЉЕВАЦ

ПРЕДСЕДНИК

Дејан Смиљковић